বিরল রোগের সফল অস্ত্রপ্রচার করে নজির গড়ল বাঙুর হাসপাতাল!

ওয়েব ডেস্ক : ডুয়েল ফ্লো ড্রাইভারটার স্টেন্ট ব্যবহারের মাধ্যমে সফল অস্ত্রপচার (Surgeries) করে নজির স্থাপন বাঙুর ইনস্টিটিউট অফ নিউরোসায়েন্সের (Bangur Institute of Neurosciences)। প্রাইভেট হাসপাতালে এই অস্ত্রোপচারের খরচ প্রায় কুড়ি থেকে ২৫ লক্ষ টাকা। আর সেই চিকিৎসাই সরকারি হাসপাতালে সম্পূর্ণ বিনামূল্যে পেল ৫০ বছরের পার্ক সার্কাসের বাসিন্দা।

এসএসকেএম হাসপাতালের বাঙুর ইনস্টিটিউট অফ নিউরোসায়েন্সে (Bangur Institute of Neurosciences) রোগী ভর্তি হয়েছিল সংজ্ঞাহীন অবস্থায়। রোগীর প্রাণ সংকট দেখা যায়। পরিবারের আত্মীয়-স্বজনেরা ছেড়ে দিয়েছিল আশা। চিকিৎসকেরা জানান রোগী ডিসেক্টিং সুইডো অ্যানিউরিজেম-এ আক্রান্ত। মস্তিষ্কের একটি মহাধমনীর দেওয়াল ভেঙে ব্রেনের মধ্যে রক্তক্ষরণের কারণে এই সমস্যা। এই রোগ খুবই বিরল বলে জানান চিকিৎসকেরা। তবে বাঙুর ইনস্টিটিউট অফ নিউরোসায়েন্সের নিউরো সার্জারি বিভাগের উন্নত চিকিৎসা ব্যবস্থার এবং চিকিৎসকদের দক্ষতার জন্য নতুন জীবন পায় এই রোগী ।

আরও খবর : শহরে রহস্যমৃত্যু তরুণীর! তদন্তে পুলিশ

স্বাভাবিক জীবনে ফিরে আসতে পেরে খুশি রোগী এবং রোগীর পরিবার। এই চিকিৎসার জন্য প্রাইভেট হাসপাতালে আনুমানিক খরচ প্রায় ২০ থেকে ২৫ লক্ষ টাকা। পরিবারের সামর্থ্য ছিল না সেই টাকা যোগাড় করার। আর সেই চিকিৎসাই সরকারি হাসপাতালে সম্পূর্ণ বিনামূল্যে পেল বছর পঞ্চাশের পার্ক সার্কাসের বাসিন্দা ফারদিন তাগালা।

বরাবরই শিরোনামে উঠে এসেছে এসএসকেএম এর নাম। এবার ডুয়েল ফ্লো ড্রাইভারটার স্টেন্ট ব্যবহার করে সফল অস্ত্রপচার করে আবারও নজির স্থাপন বাঙুর ইন্সিটিউট অফ নিউরোসায়েন্সের। পশ্চিমবঙ্গে সরকারি হাসপাতালে প্রথম ডুয়েল ফ্লো ড্রাইভারটার স্টেন্ট ব্যবহারের মাধ্যমে সফল অস্ত্রোপচার হল বলে জানান চিকিৎসকেরা।